CELEX: 32020R0517
Language: hu
Date: 2020-04-03 00:00:00
Title: A Bizottság (EU) 2020/517 végrehajtási rendelete (2020. április 3.) egyes áruk Kombinált Nómenklatúra szerinti besorolásáról

14.4.2020   
               
               
                  HU
               
               
                  Az Európai Unió Hivatalos Lapja
               
               
                  L 114/4
               
            
         A BIZOTTSÁG (EU) 2020/517 VÉGREHAJTÁSI RENDELETE
         (2020. április 3.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 3-án.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Árucikk kb. 5 m hosszú műfenyőfüzérből (fenyőfa) és a füzér köré csavart, kb. 60 égőből álló LED-fénysorból. A fénysort 230 V-os áramforrás működteti. A füzér és a fénysor is műanyagból készült.
                        Lásd a képet (*1).
                     
                     
                        6702 10 00 
                     
                     
                        A besorolást a Kombinált Nómenklatúra értelmezésére vonatkozó 1., 3. b) és 6. általános szabály, valamint a 6702 és a 6702 10 00  KN-kód szövege határozza meg.
                        Az árucikk a 3. b) általános értelmezési szabály értelmében összetett áru. Objektív jellemzői alapján, azaz hogy műfenyőfüzérből és olyan égőkből áll, amelyek kiegészítő díszítő hatást keltenek, az árucikket elsődlegesen díszítési funkcióra szánták. Továbbá a műfenyőfüzér még akkor is dísz vagy díszítési célra szolgál megjelenésében, ha az égők nem működnek. Ezért a természetes termékre hasonlító műfenyőfüzér határozza meg az árucikk lényeges jellemzőjét mint díszítési célú árucikk (lásd még a HR Magyarázat 6702 vtsz.-hoz tartozó magyarázatát). Ennélfogva az árucikk 9405 40  alszám alá történő besorolása más elektromos lámpaként és világító-felszerelésként kizárt.
                        Az árucikk 9505 10  alszám alá történő besorolása karácsonyi ünnepre használt árucikként szintén kizárt, mivel objektív jellemzői arra utalnak, hogy az nem kizárólag karácsonyi ünnepek alkalmával, hanem a téli időszakban, főként díszként használt (lásd a 95. árucsoporthoz tartozó Kiegészítő megjegyzések 1. pontját, az 1. a) pont utolsó bekezdését).
                        Az árucikket ezért a 6702 10 00  KN-kód alá kell besorolni műanyagból készült levélutánzatként.
                     
                  
               
            
               (*1)  A kép csupán tájékoztató jellegű.